TALIS มีวิสัยทัศน์อย่างไร
1. กองทุนสามารถซื้อหรือขายหลักทรัพย์ได้ในระยะเวลาหรือราคาที่ต้องการ 
2. ราคาหลักทรัพย์เป็นผลมาจากกำไรเปลี่ยนแปลงภาวะเศรษฐกิจ การเมือง การคาดการณ์ของนักลงทุน
3. ให้บริการรับบริหารเงินลงทุนผ่านกองทุนส่วนบุคคล โดยเริ่มต้นเงินลงทุนที่ 10 ล้านบาท
4. เป็นบริษัทหลักทรัพย์จัดการกองทุนมืออาชีพที่สร้างผลตอบแทนที่ดีอย่างสม่ำเสมอและสร้างความพึงพอใจแก่ผู้ที่เกี่ยวข้องทุกภาคส่วน
คำตอบคือ 4.  เพราะว่า TALIS เป็นคำในภาษาละติน ซึ่งมีความหมายว่า Excellence มีวิสัยทัศน์ คือ เป็นบริษัทหลักทรัพย์จัดการกองทุนมืออาชีพที่สร้างผลตอบแทนที่ดีอย่างสม่ำเสมอและสร้างความพึงพอใจแก่ผู้ที่เกี่ยวข้องทุกภาคส่วน (Stakeholders) โดยมีพันธกิจหลัก ๆ 4 ข้อ คือ 1. มุ่งบริหารจัดการกองทุนตราสารหนี้และตราสารทุนเพื่อสร้างผลตอบแทนที่ดีอย่างสม่ำเสมอ และเติบโตอย่างยั่งยืน 2. สร้างความพึงพอใจ และตอบโจทย์เป้าหมายการลงทุนระยะยาวของลูกค้า 3. สร้างความน่าเชื่อถือต่อนักลงทุนทั้งในและต่างประเทศ และ 4. ส่งเสริมให้เกิดการพัฒนาตลาดทุนอย่างต่อเนื่อง

โครงสร้างผู้ถือหุ้นของ บลจ.ทาลิส ประกอบด้วยผู้ถือหุ้นหลัก 3 ท่าน ถือหุ้นท่านละ 25% คือ

1. คุณโชติกา สวนานนท์ อดีตกรรมการผู้อำนวยการบลจ.ไทยพาณิชย์ อดีตกรรมการผู้จัดการ บลจ. ทหารไทย

2. คุณฉัตรพี ตันติเฉลิม อดีตประธานเจ้าหน้าที่บริหาร(CEO) บลจ.กรุงศรี ดำรงตำแหน่งประธานเจ้าหน้าที่บริหาร

3. คุณประภาส ตันพิบูลย์ศักดิ์ อดีตประธานเจ้าหน้าที่การลงทุน (CIO) บลจ.กรุงศรี ดำรงตำแหน่งประธานเจ้าหน้าที่การลงทุน

สินค้าและบริการของบลจ.ทาลิส
- กองทุนส่วนบุคคล
ในช่วงเริ่มต้นของการตั้ง บลจ.ทาลิสให้บริการรับบริหารเงินลงทุนผ่านกองทุนส่วนบุคคล โดยเริ่มต้นเงินลงทุนที่ 10 ล้านบาท โดยกองทุนส่วนบุคคลจะใช้วิธีการบริหารเงินลงทุนอย่างมืออาชีพ โดยทำความเข้าใจกับเป้าหมาย ความเสี่ยงที่ยอมรับได้ และข้อจำกัดต่าง ๆ ของลูกค้า ก่อนที่จะกำหนดนโยบายการลงทุนเพื่อเสนอให้ลูกค้าพิจารณา ทำให้สามารถเสนอทางออกในการจัดสรรเงินลงทุนของลูกค้าแต่ละรายได้เป็นอย่างดี

- กองทุนรวม
ช่วงวันที่ 6-12 ตุลาคม 2559 บลจ.ทาลิสได้ส่งกองทุนน้องใหม่กองแรกเข้าทำการ IPO ภายใต้ชื่อ กองทุนเปิดทาลิส เฟล็กซิเบิ้ล (TALIS FLEXIBLE FUND) : TLFLEX ซึ่งเป็นกองทุนรวมผสม มีนโยบายการลงทุนทั้งใน ตราสารหนี้ และตราสารทุน เงินฝาก หน่วยลงทุนของกองทุนรวม เช่น หน่วยลงทุนของกองทุนรวม กองทุนรวมอสังหาริมทรัพย์ REITs โดยใช้กลยุทธ์การบริหารกองทุนแบบ Active Management มุ่งหวังผลตอบแทนสูงกว่าดัชนีชี้วัด
ดัชนีชี้วัด (benchmark) ของกองทุนรวม
ดัชนีผลตอบแทนรวมตลาดหลักทรัพย์แห่งประเทศไทย (SET TRI) ร้อยละ 50
ผลตอบแทนของ TBMA Government Bond Index Group 1 อายุระหว่าง 1-3 ปี ร้อยละ 20
ผลตอบแทนของ TBMA Corporate Bond Index (BBB Up) Group 1 อายุระหว่าง 1-3 ปี ร้อยละ 20
ผลตอบแทนของดอกเบี้ยเงินฝากประจำ 1 ปี วงเงิน 1 ล้านบาท เฉลี่ยของธนาคารกรุงเทพ ธนาคารกสิกรไทย ธนาคารไทยพาณิชย์ และธนาคารกรุงไทย ร้อยละ 10

ความเสี่ยง
- ความเสี่ยงตลาด (Market Risk) : ความเสี่ยงจากความผันผวนของราคาหลักทรัพย์ อันเป็นผลมาจากกำไรเปลี่ยนแปลงภาวะเศรษฐกิจ การเมือง การคาดการณ์ของนักลงทุน ฯลฯ
- ความเสี่ยงธุรกิจ (Business Risk) : ความเสี่ยงที่เกิดจากความสามารถในการดำเนินธุรกิจของผู้ออกตราสารโดยเฉพาะ เช่น ความสามารถในการทำกำไร ความสามารถในการแข่งขัน ความสามารถของคณะผู้บริหาร เป็นต้น
- ความเสี่ยงจากสภาพคล่อง (Liquidity Risk) : ความเสี่ยงที่กองทุนไม่สามารถซื้อหรือขายหลักทรัพย์ได้ในระยะเวลา หรือราคาที่ต้องการ เนื่องจากหลักทรัพย์ขาดสภาพคล่อง
4.ข่าวเศรษฐกิจและการเงิน